Talous- ja sosiaalikomitean lausunto aiheesta "Ehdotus neuvoston asetukseksi (EY) tiettyjen kaupan esteiden poistamiseksi perustettavasta komission väliintulojärjestelmästä"



Virallinen lehti nro C 214 , 10/07/1998 s. 0090



Talous- ja sosiaalikomitean lausunto aiheesta "Ehdotus neuvoston asetukseksi (EY) tiettyjen kaupan esteiden poistamiseksi perustettavasta komission väliintulojärjestelmästä" (98/C 214/24) Neuvosto päätti 2. helmikuuta 1998 Euroopan yhteisön perustamissopimuksen 198 artiklan nojalla pyytää talous- ja sosiaalikomitean lausunnon edellä mainitusta ehdotuksesta. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 1. huhtikuuta 1998. Esittelijä oli Bo Green ja apulaisesittelijä Klaus Schmitz. Talous- ja sosiaalikomitea hyväksyi 29. 30. huhtikuuta 1998 pitämässään 354. täysistunnossa (huhtikuun 29. päivän kokouksessa) seuraavan lausunnon. Äänestyksessä annettiin 93 ääntä puolesta, 15 vastaan, ja 10 pidättyi äänestämästä. 1. Komission asiakirjan pääsisältö 1.1. Tavaroiden vapaan liikkuvuuden esteistä on useita esimerkkejä. Esteet ovat kohdistuneet toisen jäsenvaltion kansalaisiin ja yrityksiin. 1.2. Amsterdamissa kokoontunut Eurooppa-neuvosto kehotti komissiota "tutkimaan tapoja ja keinoja, joilla voitaisiin tehokkaasti varmistaa tavaroiden vapaa liikkuvuus, mukaan lukien mahdollisuus määrätä seuraamuksia jäsenvaltioille". Eurooppa-neuvosto pyysi lisäksi komissiota "tekemään tätä asiaa koskevia ehdotuksia ennen joulukuussa 1997 pidettävää seuraavaa Eurooppa-neuvoston kokousta". 1.3. Komission ehdotuksen oikeusperusta on perustamissopimuksen 235 artikla. 1.4. Ehdotus kattaa jäsenvaltion toimista tai passiivisuudesta johtuvat tavaroiden vapaan liikkuvuuden esteet. 1.5. Esteiden tulee olla "ilmeisiä, selviä ja perusteettomia". Niiden tulee lisäksi haitata merkittävästi tavaroiden vapaata liikkuvuutta, aiheuttaa huomattavia vahinkoja yksityishenkilöille ja vaatia välitöntä toimintaa mainittujen haittojen ja vahinkojen jatkumisen, leviämisen tai pahenemisen estämiseksi. 1.6. Jäsenvaltion passiivisuudella tarkoitetaan ehdotuksessa sitä, että se jättää toteuttamatta tavaroiden vapaan liikkuvuuden takaamiseksi tarpeelliset ja esteiden laatuun suhteutetut toimet, jotka eivät vaaranna jäsenvaltion lainsäädännön mukaisten perusoikeuksien käyttämistä. 1.7. Ehdotukseen sisältyvän menettelyn esimerkkinä ovat perustamissopimuksessa säädetyt valtion tukea koskevat määräykset. 1.8. Komission päätösten sitovuus merkitsee, että vahingonkärsinyt voi pitää kiinni päätöksestä nostamalla kanteen kansallisessa tuomioistuimessa. Tämä voi tapahtua joko kaupan esteen poistamiseksi tai vahingonkorvauksen saamiseksi. 2. Yleistä 2.1. Talous- ja sosiaalikomitea suhtautuu myönteisesti tavaroiden vapaan liikkuvuuden varmistamiseen sisämarkkinoilla. Komitea panee niin ikään tyytyväisenä merkille, että laittomiin kaupan esteisiin voidaan puuttua perustamissopimuksen 169 artiklaan liittyvissä oikeusjutuissa nykyään tavallisesti kuluvaa 4 5 vuotta nopeammin. TSK ei kuitenkaan voi tukea ehdotusta sellaisenaan. 2.1.1. Oikeusperusta Etenkin tilanteissa, joissa kaupan esteet edellyttävät nopeaa ratkaisua, tulisi TSK:n mielestä komission yhteistyössä jäsenvaltioiden kanssa löytää keinot perustamissopimuksen 169 artiklan mukaisen menettelyn nopeaksi soveltamiseksi sen sijaan, että oikeusperustaksi valitaan perustamissopimuksen 235 artikla, jota toissijaisuuteen liittyvän luonteensa vuoksi ei tulisi soveltaa. TSK kiinnittää tässä yhteydessä huomiota perustamissopimuksen 186 artiklaan, joka antaa yhteisön tuomioistuimelle vallan päättää tarpeellisista väliaikaisista toimista. 2.1.2. Direktiivin rajoittaminen vapaisiin tavarakuljetuksiin TSK ihmettelee miksei ehdotuksessa tavaroiden vapaan liikkuvuuden lisäksi käsitellä myös sisämarkkinoiden kolmea muuta vapautta, eli palvelujen, pääoman ja ihmisten vapaata liikkuvuutta. 2.1.3. Määräajat Komitean mielestä komission jäsenvaltioiden vastauksille ehdottamat määräajat eivät ole realistisia etenkään eräiden jäsenmaiden osavaltioiden osalta. 2.1.4. Sosiaaliset perusoikeudet Komission ehdottama väliintulojärjestelmä, jonka tavoitteena on varmistaa tavaroiden vapaa liikkuvuus, ei missään tapauksessa saa loukata oikeutta puolustaa ammatillisia etuja kollektiivisesti. Olisi ongelmallista, mikäli yhteisön tuomioistuin joutuisi selvittämään työtaistelujen laillisuutta ja puuttuisi siten kansalliseen oikeusjärjestykseen. Se olisi ristiriidassa läheisyysperiaatteen kanssa. 2.1.4.1. Sen vuoksi ehdotuksesta on käytävä selvästi ilmi, että tavaroiden vapaata liikkuvuutta uhkaavia toimia tarkasteltaessa on ensin otettava huomioon edellä mainittu yhteisöoikeuden rajoitus (etenkin perustamissopimuksen 36 artikla). Mainitun rajoituksen lisäksi ammatillisten etujen puolustamiseen liittyvien kollektiivisten toimien laillisuuden arviointi tulee jättää jäsenvaltioiden viranomaisille ja tuomioistuimille, joiden tulee tehdä arvio ainoastaan maan omien määräysten nojalla. 2.1.5. Yhteisön tuomioistuin Komissio pitää yhteisön tuomioistuimen päätöksiä luonnollisesti erittäin tärkeinä. TSK kuitenkin epäilee, voidaanko komission valmistelutyötä kiirehtiä niin, että väliaikaista päätöstä ehditään hakea ja että päätös ehditään toteuttamaan ajoissa. 3. Päätelmät 3.1. TSK kannattaa tavaroiden vapaata liikkuvuutta ja tukee siksi myös mahdollisuutta ryhtyä entistä nopeammin ja tehokkaammin toimiin niitä jäsenvaltioita vastaan, jotka aktiivisella toiminnallaan tai passiivisesti luovat kaupan esteitä. 3.2. TSK ei kuitenkaan voi tukea ehdotusta sellaisenaan, koska perustamissopimus ei anna komissiolle ehdotuksen edellyttämää toimivaltaa. TSK suhtautuu ehdotukseen kriittisesti siksi, että sen laajuudesta ei ole varmuutta. 3.3. Koska ehdotus on ongelmallinen ja koska neuvosto on ilmaissut torjuvan kantansa (), TSK ehdottaa, että komission väliintulojärjestelmää käytetään ainoastaan silloin, kun jäsenvaltio kohtelee EU-kansalaisia tai -yrityksiä eriarvoisesti niiden kansallisuuden perusteella. Komission on perustamissopimuksen 6, 7 a ja 5 artiklan perusteella sekä 169 ja 186 artikla huomioon ottaen luotava väliintulojärjestelmälle uusi oikeusperusta. Tällainen lähestymistapa helpottaa myös sisämarkkinoiden kolmen muun vapauden, eli palvelujen, pääoman ja ihmisten vapaan liikkuvuuden huomioon ottamista. 3.4. TSK ehdottaa, että komissio antaa tiedonannon, johon sisältyisi selvitys nykytilanteesta, Euroopan yhteisön tuomioistuimen oikeuskäytäntö sekä vaihtoehtoja, miten väliintulojärjestelmää voitaisiin kehittää esim. sellaisiin tilanteisiin, joissa jäsenvaltio kohtelee unionin kansalaisia tai yrityksiä eriarvoisesti kansallisuuden perusteella. Bryssel, 29. huhtikuuta 1998. Talous- ja sosiaalikomitean puheenjohtaja Tom JENKINS () Sisämarkkinaneuvosto 30. maaliskuuta 1998, 6875/98 PV/CONS. 16 MI 19.